Thomas Andrew Daschle
Store norske leksikon,Historie,Verdens historie og samtidshistorie,Nord- og Mellom-Amerika,USAs historie,USAs historie fra 1960
Thomas Andrew Daschle, amerikansk politiker for Det demokratiske partiet og offiser. Han var medlem av representantenes hus i 1977–1987, senator fra South Dakota i 1987–2005. Han var Senatets minoritetsleder i 1995–2001; flertallsleder i 2001–2002, og igjen mindretallsleder fra 2002.
Etter terrorangrepene mot USA 11. september 2001 mottok Daschle et brev som inneholdt miltbrannbakterier, og en av hans medarbeidere i Senatet ble syk. Han stilte til gjenvalg i 2004, men tapte overraskende for sin republikanske utfordrer. I 2009 ble Daschle foreslått som helseminister i USA, men måtte trekke seg. Les mer i Store norske leksikon USAs politiske system Det demokratiske partiet terrorangrepet 11. september 2001